CELEX: 62019TB0210
Language: el
Date: 2019-12-17 00:00:00
Title: Υπόθεση T-210/19: Διάταξη του Γενικού Δικαστηρίου της 17ης Δεκεμβρίου 2019 – Società Agricola Tenuta di Rimale κ.λπ. κατά Επιτροπής (Προσφυγή ακυρώσεως – Κοινή γεωργική πολιτική – Δεσμευτικοί κανόνες για τη ρύθμιση της προσφοράς τυριού προστατευόμενης ονομασίας προελεύσεως – Απόρριψη της αιτήσεως για την έκδοση εκτελεστικών πράξεων – Πράξη μη δεκτική προσφυγής – Απαράδεκτο)

24.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/43
            
         
      Διάταξη του Γενικού Δικαστηρίου της 17ης Δεκεμβρίου 2019 – Società Agricola Tenuta di Rimale κ.λπ. κατά Επιτροπής
      (Υπόθεση T-210/19) (1)
      
      (Προσφυγή ακυρώσεως - Κοινή γεωργική πολιτική - Δεσμευτικοί κανόνες για τη ρύθμιση της προσφοράς τυριού προστατευόμενης ονομασίας προελεύσεως - Απόρριψη της αιτήσεως για την έκδοση εκτελεστικών πράξεων - Πράξη μη δεκτική προσφυγής - Απαράδεκτο)
      (2020/C 61/55)
      Γλώσσα διαδικασίας: η ιταλική
      
         Διάδικοι
      
      
         Προσφεύγοντες: Società Agricola Tenuta di Rimale Ss (Fidenza, Ιταλία) και 9 άλλοι προσφεύγοντες των οποίων τα ονόματα παρατίθενται σε παράρτημα της διατάξεως (εκπρόσωποι: M. Libertini, A. Scognamiglio και M. Spolidoro, δικηγόροι)
      
         Καθής: Ευρωπαϊκή Επιτροπή (εκπρόσωποι: D. Bianchi και F. Moro)
      
         Αντικείμενο
      
      Προσφυγή βάσει του άρθρου 263 ΣΛΕΕ με αίτημα την ακύρωση της αποφάσεως η οποία υποστηρίζεται ότι περιέχεται στο σημείωμα της Επιτροπής της 6ης Φεβρουαρίου 2019 [Ares(2019) 677860], με το οποίο απορρίπτεται η αίτηση των προσφευγόντων προκειμένου, αφενός, να διαπιστωθεί προβαλλόμενη παράβαση εκ μέρους των ιταλικών αρχών του κανονισμού (ΕΕ) 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) 922/72, (ΕΟΚ) 234/79, (ΕΚ) 1037/2001 και (ΕΚ) 1234/2007 του Συμβουλίου (ΕΕ 2013, L 347, σ. 671), καθώς και του άρθρου 101 ΣΛΕΕ, και, αφετέρου, να εκδώσει η Επιτροπή εκτελεστικές πράξεις βάσει του άρθρου 150, παράγραφος 8, του εν λόγω κανονισμού, απαιτώντας την κατάργηση από την Ιταλική Δημοκρατία των κανόνων για τη ρύθμιση της προσφοράς του τυριού parmigiano reggiano για το χρονικό διάστημα της τριετίας 2017-2019.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή ως απαράδεκτη.
                  
               
            
                  2)
               
               
                  
                     Καταδικάζει τη Società Agricola Tenuta di Rimale Ss και τους λοιπούς προσφεύγοντες των οποίων τα ονόματα παρατίθενται στο παράρτημα στα δικαστικά έξοδα.
                  
               
            
         (1)  EE C 213 της 24.6.2019.